|  |  |  |
| --- | --- | --- |
| Republika Slovenija  OBČINA ZAGORJE OB SAVI  Cesta 9. avgusta 5  1410 Zagorje ob Savi |  | tel.: 03 56 55 700  fax: 03 56 64 011  www.zagorje.si  obcina.zagorje@zagorje.si |

### OBČINSKI SVET

Številka: 352-1/98

Datum: 5. 3. 2012

## Na podlagi 16. člena Statuta Občine Zagorje ob Savi (Uradni list RS, št. 198/2009-UPB) in 87. ter 100. člena Poslovnika Občinskega sveta Občine Zagorje ob Savi (Uradni list, št. 37/2009-UPB) je Občinski svet Občine Zagorje ob Savi na svoji redni seji dne 5. 3. 2012 sprejel naslednjo

**OBVEZNO RAZLAGO**

**Odloka o zazidalnem načrtu za območje industrijskega kompleksa**

**ETI Elektroelement Izlake**

**(Uradni vestnik Zasavja, št. 10/99 in Uradni list RS št. 53/2009)**

1. člen

Sprejme se obvezna razlaga tretjega odstavka 5. člena osnovnega odloka o zazidalnem načrtu za območje industrijskega kompleksa ETI Elektroelement Izlake (Uradni vestnik Zasavja, št. 10/99 in Uradni list RS št. 53/2009) – v nadaljevanju ZN, ki se glasi:

Na lokaciji objekta št. 4 je v zazidalnem načrtu predvidena izgradnjo novega visoko regalnega skladišča v izmeri 35 m x 30 m, višine 20 m za potrebe PTK in ostali proizvodni v bližini. Dimenzije objektov in naprav so okvirne. Pri njihovi izgradnji oziroma postavitvi so dovoljene tolerance. Dopustna so odstopanja od tehničnih rešitev določenih s tem prostorskim aktom, če se v nadaljnjem podrobnejšem proučevanju geoloških, hidroloških, geomehanskih, prometnih, infrastrukturnih in drugih razmer ali zaradi programskih sprememb, tehnoloških in tehničnih zahtev najdejo tehnične rešitve, ki so primernejše iz okoljevarstvenega, prometno-tehničnega, ekonomskega in oblikovalskega vidika.

Centralno zbirališče odpadkov, ki ga predstavlja kompleks treh nadstrešnic z manipulacijskim prostorom, skupnega gabarita 25 x 25 m in parkirišče dimenzij 15 x 25 m, je zato smatrati za dopustno odstopanje od tehnoloških in tehničnih rešitev določenih v ZN.

1. člen

Obvezna razlaga prične veljati naslednji dan po objavi v Uradnem listu RS.

ŽUPAN

OBČINE ZAGORJE OB SAVI

Matjaž Švagan

Vročiti:

- Občinski svet - arhiv

- Oddelek za okolje in prostor Občine Zagorje ob Savi

- UE Zagorje ob Savi

- spis

|  |  |  |
| --- | --- | --- |
| Republika Slovenija  OBČINA ZAGORJE OB SAVI  Cesta 9. avgusta 5  1410 Zagorje ob Savi |  | tel.: 03 56 55 700  fax: 03 56 64 011  www.zagorje.si  obcina.zagorje@zagorje.si |

številka: 352-1/98

datum: 09. 02. 2012

## OBČINSKI SVET

**OBČINE ZAGORJE OB SAVI**

**ZADEVA: Obvezna razlaga odloka o zazidalnem načrtu za območje industrijskega kompleksa ETI Elektroelement Izlake (Uradni vestnik Zasavja, št. 10/99 in Uradni list RS št. 53/2009)**

**NAMEN:**  obravnava in sprejem

**PRAVNA PODLAGA:** 16. člen Statuta Občine Zagorje ob Savi (Uradni list RS, št. 198/2009-UPB) in 87. ter 100. člen Poslovnika Občinskega sveta Občine Zagorje ob Savi (Uradni list, št. 37/2009-UPB)

**POROČEVALEC:** Tatjana Podbregar

**OBRAZLOŽITEV:**

Upravna enota Zagorje ob Savi je Občinski svet zaprosila za uradno tolmačenje zadnjega odstavka 4. člena Odloka o spremembah in dopolnitvah zazidalnega načrta za območje industrijskega kompleksa ETI Elektroelement Izlake oziroma tretjega odstavka 5. člena osnovnega odloka o zazidalnem načrtu za območje industrijskega kompleksa ETI Elektroelement Izlake.

Investitor ETI Elektroelement Izlake, se je na podlagi spremenjenih razmer odločil na lokaciji objekta pod št. 4, kjer je predvidena izgradnja **visokoregalnega skladišča** dimenzij 35 m x 30 m, višine 20 m, urediti **centralno zbirališče odpadkov, ki ga predstavlja kompleks treh nadstrešnic z manipulacijskim prostorom, skupnega gabarita cca 25 m x 25 m in parkirišče dimenzij cca 15 m x 25 m.**

Zadnji odstavek 4. člena zgoraj navedenega odloka o spremembah in dopolnitvah zazidalnega načrta se glasi:

Dimenzije zgoraj navedenih objektov in naprav so okvirne. Pri njihovi izgradnji oziroma postavitvi so dovoljene tolerance. Dopustna so odstopanja od tehničnih rešitev določenih s tem prostorskim aktom, če se v nadaljnjem podrobnejšem proučevanju geoloških, hidroloških , geomehanskih, prometnih, infrastrukturnih in drugih razmer ali zaradi programskih sprememb, tehnoloških in tehničnih zahtev najdejo tehnične rešitve, ki so primernejše iz okoljevarstvenega, prometno-tehničnega, ekonomskega in oblikovalskega vidika.

Glede na to, da tolerance niso definirane in v izogib različnemu tolmačenju ter preprečitvi nepotrebnih stroškov investitorja Upravna enota Zagorje ob Savi Občinski svet naproša za uradno tolmačenje: **Ali so zgoraj navedeni odmiki in spremembe v okviru toleranc, ki jih je predvidel sprejeti občinski odlok.** Sprejeti odlok je namreč pravna podlaga za izdajo gradbenega dovoljenja.

**Glede na dikcije odloka, da so dimenzije objektov in naprav okvirne ter da so pri njihovi izgradnji oziroma postavitvi dovoljene tolerance in odstopanja od tehničnih rešitev določenih s tem prostorskim aktom, če se v nadaljnjem podrobnejšem proučevanju geoloških, hidroloških, geomehanskih, prometnih, infrastrukturnih in drugih razmer ali zaradi programskih sprememb, tehnoloških in tehničnih zahtev najdejo tehnične rešitve, ki so primernejše iz okoljevarstvenega, prometno-tehničnega, ekonomskega in oblikovalskega vidika, lahko centralno zbirališče odpadkov, ki ga predstavlja kompleks treh nadstrešnic z manipulacijskim prostorom, skupnega gabarita 25 x 25 m in parkirišče dimenzij 15 x 25 m, smatramo za dopustno odstopanje od tehnoloških in tehničnih rešitev določenih v ZN.**

pripravila: ŽUPAN

Tatjana Podbregar, u.d.i.a. Matjaž Švagan, l.r.

Priloge:

* obvezna razlaga
* dopis Upravne enote Zagorje ob Savi
* ureditvena situacija iz zazidalnega načrta
* situacija nove ureditve